Hollywood Tonight

**"Hollywood Tonight"** — Maykl Ceksonun ölümündən sonra çıxarılmış "Michael" albomuna daxil olan mahnı. 2011-ci ilin mart ayında həmin albom 1,5 milyon nüsxə satış və 3 milyon dəfə internetdən yükləmə sayına görə sertifikat almışdır. "Hollywood Tonight" mahnısı 11 fevral 2011-ci ildə Epic Records tərəfindən həmin albomdan olan ikinci sinql kimi satışa çıxarılmışdır. Mahnının danışıq hissələri  Maykl Ceksonun əmioğlusu Taryll Jackson tərəfindən ifa edilmiş, Teddy Riley tərəfindən yazılmışdır. Mahnının klipi isə 10 mart 2011-ci ildə təqdim edilmişdir. Klipdə Əlcəzair doğumlu rəqqasə Sofia Boutella Maykl Cekson kimi paltar geyinib, 60 nəfərlə birgə onun kimi rəqs edir.

## Çıxarılması

Mahnı Maykl Cekson tərəfindən "Invincible" albomunun hazırlanması zamanı yazılmışdır. Lakin o zaman mahnı alboma daxil edilməmişdir. Birdə Maykl 2007-ci ildə bu mahnı üzərinə qayıtmış və prodüser Theron "Neff-U" Feemster ilə birgə mahnı üzərində işləməyə başlamışdır. Cekson mahn ının sözlərinin ilkin variantını hələ 1999-cu ildə yazmış, daha sonra isə dostu və iş ortağı Bred Bakserlə birgə musiqi üzərində çalışmağa başlamışdır. Bred Bakser mahnının musiqisini yazan müəlliflərdən biridir. On il keçdikdən sonra, Cekson növbəti dəfə bu mahnının üzərinə qayıtmışdır. Cekson və Bakser 2007-ci ildə Las-Veqasda mahnı üzərində işləri davam etdirmişlər. 2008-ci ilin oktyabrında, Cekson Los-Ancelesdə  yaşayarkən, səsyazma mühəndisi Maykl Prinsdən mahnının köhnə versiyasını səsləndirməyi xahiş etmiş, dinlədikdən sonra isə, uzun mmüddət ərzndə mahnının xeyli inkişaf etdirildiyii görmüş, bununla belə mahnı üzərində işlərini yekunlaşdırmamışdı. Maykl Ceksonun ölümündən sonra Teddy Rilley də Theron "Neff-U" Feemsterlə birgə mahnının hazırlanmasında prodüser kimi iştirak etmişdir.  Rilley həmçinin Taryll Jackson tərəfindən ifa edilmiş sözləri yazmışdır ki, burda da Ceksonun ifa etdiyi mahnının məzmununa uyğun mətn verilmişdir.

"Michael" albomunun çıxarılmasından əvvəl 3 dekabr 2010-cu ildə teleşou aparıcısı Ellen DeGeneres özünün *"The Ellen DeGeneres Show"* adlı proqramında "Hollywood Tonight"  mahnısını ilk dəfə tamaşaçılar təqdim etmişdir. Radiostansiyalarda isə ilk dəfə 2011-ci ilin 11 fevralında İtaliyada səsələndirilməyə başlamışdır. Mahnı 12 fevral 2011-ci ildən etibarən BBC Radio 2-də də səsləndirilmişdir. In Poland, the song was released on February 14, 2011. Mahnı Polşada 14 fevral 2011-ci ildə təqdim edilmişdir. Maykl Ceksonun rəsmi saytının yaydığı məlumatda isə bildirilirdi ki, "Hollywood Tonight"   mahnısından sonra isə davam olaraq , "Behind the Mask" mahnısı ABŞ, Kanada, Yaponiya və Fransada satışa çıxarılacaq. ABŞ –da isə mahnı bir az gec radiolarda səsləndirilməyə başlamış, əksər radiolar mahnını öz musiqi siyahılarına daxil etmişlər. Lakin əsasən U.S. urban və urban AC radio radioları 5 aprel 2011-ci ildən etibarən mahnını davamlı olaraq səsləndirmişlər.

## Təqdimatı

Mahnı musiqi tənqidçilərindən əsasən müsbət rəylər almışdır. Lakin, bundan əvvəl çıxarılmış sinqllar kimi zəif satılmışdır. Mahnının prodüserlərindən biri olan Teddy Riley deyir: *"Mən artıq növbəti mərhələ kimi "[[Billie Jean]]" və "[[Dangerous (mahnı)|Dangerous]]" və ya "[[Leave Me Alone]]" mahnılarının birləşdirilməsi üzərində işləmək fikrindəyəm. Bu bütün zamanların ən gözəl bass xəttinin ortaya çıxarılmasına oxşayır."* "Huffington Post" dan Co Vocel qeyd edir ki, *"mahnı kəsinlklə, albomun ən mühüm mahnılarındandır. Mahnı qotik kilsə xorunun ifası ilə başlayır və sonra bu energetik rəqs ritimlərinə çevrilir. Və mahnıda Mayklın dərin diqqətə layiq səsini hərbi stildə fit səsləri tamamlayır."* "Entertainment Weekly"dən Leah Greenblatt qeyd edir ki, *"mahnı Mayklın əvvəlki mükəmməl pop mahnıları ilə müqayisədə təcili hazırlanmış və zəif təsiri başğılayır."*   "NME" dən Dean Martin qeyd edir ki, "Michael"  albomu *"sən düşündüyün qədər də qorxunc deyil"* və *"siz ən pis fikiri "Hollywood Tonight" mahnısı haqqında söyləyə bilərsiz."* "Billboard"dan Jason Lipshutz, Gail Mitchell və Gary Graff qeyd edirlər ki, mahnıdakı səslər Britni Spirsin "Lucky" və Castin Timberleykin "Love Stoned" mahnılarındakı səslərə oxşayır. "Daily Telegraph"dan Neil McCormick deyir: *"mahnda klassik popa fövqəladə qüvən var və "[[Michael]]" albomu səksəninci illərdən bəri Maykl Ceksonun ən yaxşı albomlarından biridir."* "Daily News"-dan Jm Farver isə qeyd edir ki, *""Hollywood Tonight" Maykl Ceksonun yaşlı vaxtında verdiyi imtahana bənzəyir."*

## Klipi

Mahnıya klip çəkilməsi haqqında ilk məlumat Ceksonun rəsmi saytı tərəfindən yayılmışdır. Klipin fevralın sonlarında təqdim edilməsi gözlənilsə də bu tarix bir üədər də uzadılmış və klip 10 mart 2011-ci ildə ictimayətə təqdim edilmişdir. Klipin 19 saniyəlik ilk görüntüləri Ceksonun rəsmi Facebook səhifəsində  yayımlanmışdır. Mart ayının 10-da isə tam versiyalı klip təqdim edilmişdir. Klipdə mahnı yeni versiyada – "Throwback Mix" adlandırılan versiyada istifadə edilmişdir ki, bu versiya da əlavə vokal səslərin olması və "Billie Jean" ritimlərindən nümunələrin istifadəsi ilə fərqlənir.

"Hollywood Tonight" mahnsına çəkilmiş klipin rejissoru Vayne İşamdır.  İşam eyni zamanda 1995-ci ildə Ceksonun ən məşhur hitlərindən olan "You Are Not Alone" mahnısı üçün də klip çəkmişdir.  Çəkilişlər əsasən paviliyonda və Pantages Teatrının yerləşdiyi küçədə (Kaliforniya, Hollivud) aparılmışdır.

Klipdə əsas obraz əlcəzairli rəqqasə Sofiya Boutellanın canlandırdığı Maykl Cekson kimi paltar geyinmiş qızdır. Klipdə gənc rəqqasə qızın Hollivuda gəlməsi və burada həmkarları ilə rəqabət apararaq rəqqasə kimi tanınması təsvir edilmişdir.

## Hit paradlarda

"Hollywood Tonight" mahnısı "Michael" albomundan çıxarılmış ikinci sinql kimi əksər ölkələrdə məşhurlaşmışdır. BBC Radio 2 radiosunun davamlı olaraq səsləndirməsindən sonra, mahnı Birləşmiş Krallıqda "The UK Radio Airplay Chart"da 2011-ci ilin VII həhtəsi otuz beşinci yerdə debüt etmişdir. Lakin sinqlın həddən artıq zəif satışı onun UK Singles Chartın yüzlüyündən kənarda qalmasına səbəb olmuşdur.

ABŞ-də mahnı 16 aprel 2011-ci ildə Billboard R&B/Hip-Hop Songs hit-paradında səksən doqquzuncu yerdə debüt etmişdir. Mahnı Ceksonun bu hit-parade düşmüş 52-ci solo hiti olmuşdur. Mahnı eyni zamanda 30 aprel 2011-ci ildə Billboard Dance/Club Play Songs hit-paradında 36-cı yerdə debüt etmişdir.

## Kompozisiyalar

***Promotional Digital Single** / **UK Promotional CD Single** / **Brazilian Promotional CD Single 1**
# "Hollywood Tonight" (Radio Edit) – 3:46

* **Korean CD Maxi Single (S10988C)** / **EU Digital EP**
# Hollywood Tonight (Throwback Mix) – 3:46
# Hollywood Tonight (DJ Chuckie Radio Edit) – 3:53
# Hollywood Tonight (DJ Chuckie Remix) – 6:01
# Hollywood Tonight (Radio Edit) – 3:46

* **US Promotional CD Single**
# Hollywood Tonight (DJ Chuckie Remix) (w/o spoken word) – 6:01
# Hollywood Tonight (DJ Chuckie Dub) – 5:00
# Hollywood Tonight (DJ Chuckie Radio Edit) – 3:53

***Brazilian Promotional CD Single 2**
# Hollywood Tonight (DJ Chuckie Extended Remix) – 6:01
# Hollywood Tonight (DJ Chuckie Extended Remix – No Talk) -6:01
# Hollywood Tonight (DJ Chuckie Dub) – 5:00
# Hollywood Tonight (DJ Chuckie Remix Radio Edit) – 3:53
# Hollywood Tonight (Throwback Mix) -3:46
# Hollywood Tonight (Radio Edit) -3:46

* **UK 7" Single**
# Hollywood Tonight (Throwback Mix) – 3:46
# Behind The Mask (Radio Edit) -3:36

* **EU CD Single Epic 88697902982 (Sony) / EAN 0886979029828** 
# Hollywood Tonight (Throwback Mix) – 3:47
# Hollywood Tonight (DJ Chuckie Remix) – 5:58

## Hit paradlar

## Çıxış tarixi

## İstinadlar